ΓΡΑΠΤΗ ΕΡΩΤΗΣΗ P-3964/00

υποβολή: Olivier Dupuis (TDI) προς το Συμβούλιο

(20 Δεκεμβρίου 2000)

Θέμα: Τυνησία

Παρά τη νέα και χιλιοστή ανακοίνωση μεταρρυθμίσεων στην οποία προέβη στις 7 Νοεμβρίου παρελθόντος ο Πρόεδρος Ben Ali, η κατάσταση του κράτους δικαίου και των θεμελιωδών ελευθεριών στην Τυνησία δεν έχει σημειώσει καμία βελτίωση. Η κατάσταση πολλών κρατουμένων σε απεργία πείνας εδώ και αρκετές εβδομάδες είναι εξαιρετικά κρίσιμη.

Επιπλέον, η Λίγκα των Δικαιωμάτων του Ανθρώπου της Τυνησίας ετέθηπό δικαστικό έλεγχο από το δικαστή ασφαλιστικών μέτρων κατόπιν προσφυγής επί ακυρώσει των αποτελεσμάτων του τελευταίου συνεδρίου της Λίγκας η οποία κατατέθηκε από 4 μη εκλεγέντεςποψηφίους για την προεδρία της οργάνωσης. Το εν λόγω συνέδριο είχε επικυρώσει μια γραμμή αυτονομίας έναντι των αρχών της Τυνησίας. Η σύγκληση πραγματοποιήθηκε 24 ώρες μετά τις δηλώσεις του νέου Προέδρου της Λίγκας των Δικαιωμάτων του Ανθρώπου της Τυνησίας, δικηγόρου Mohktar Trifi, περί ενορχήστρωσης αυτής της καταγγελίας από τις αρχές της Τυνησίας για τη διάλυση της ένωσης. Η εξέταση της καταγγελίας ορίστηκε για τις 25 Δεκεμβρίου 2000.

Η απουσία αντίδρασης εκ μέρους του Συμβουλίου απέναντι σε αυτές τις νέες παραβιάσεις των θεμελιωδών ελευθεριών στην Τυνησία σημαίνει ότι το Συμβούλιο θεωρεί το άρθρο 2 της συμφωνίας σύνδεσης ΕΕ-Τυνησίας ως δυνητικό όρο; Δεν εκτιμά το Συμβούλιο ότι αυτή η απουσία αντίδρασης από την πλευρά του, σε συνδυασμό με την έγκριση χορήγησης από την ΕΤΕ στην Τυνησία δύο δανείων ύψους 70 εκατ. ευρώ μερικές ώρες μόνο αφού η Λίγκα ετέθηπό δικαστικό έλεγχο, θα εκληφθεί από τους τυνήσιους πολίτες ως εκδήλωση έλλειψης ενδιαφέροντος της Ένωσης για τα θεμελιώδη δικαιώματά τους και ως εν λευκώ εξουσιοδότηση στις τυνήσιες αρχές για την πολιτική που εφαρμόζουν;

Απάντηση

(12 Μαρτίου 2001)

Το Συμβούλιο συμμερίζεται την ανησυχία του Ευρωπαϊκού Κοινοβουλίου όσον αφορά την κατάσταση των ανθρώπινων δικαιωμάτων στην Τυνησία γενικότερα και τα πρόσφατα γεγονότα ειδικότερα. Η Προεδρία παρακολούθησε τη δίκη τόσο του τυνησιακού συνδέσμου ανθρωπίνων δικαιωμάτων όσο και του κ. Marzourki.

Πράγματι, ο σεβασμός των δημοκρατικών αρχών και των ανθρώπινων δικαιωμάτων αποτελούν κατά το άρθρο 2 ουσιώδες στοιχείο της Συμφωνίας Σύνδεσης με την Τυνησία παρότι, κατά την άποψη του Συμβουλίου, μέτρα κατόπιν παραβιάσεων δυνάμει του άρθρου 90 της Συμφωνίας θα πρέπει να λαμβάνονται μόνον σε ακραίες περιπτώσεις.

Ωστόσο, τα θέματα ανθρώπινων δικαιωμάτων, συμπεριλαμβανομένης της ελευθερίας του λόγου, αποτελούν αναπόσπαστο τμήμα του πολιτικού διαλόγου της ΕΕ με την Τυνησία σε διαφορετικά επίπεδα, συμπεριλαμβανομένου του Συμβουλίου Σύνδεσης, του οποίου η πλέον πρόσφατη σύνοδος πραγματοποιήθηκε τον Ιανουάριο του 2000. Η ΕΕ έχει καταστήσει επανειλημμένα σαφές ότι θα θέτει θέμα ανθρώπινων δικαιωμάτων, συμπεριλαμβανομένων συγκεκριμένων περιπτώσεων, όποτε αυτό είναι απαραίτητο και στο κατάλληλο επίπεδο.

Ο πολιτικός διάλογος με την Τυνησία συνέβαλε στη λήψη πολλών θετικών μέτρων εκ μέρους των τυνησιακών αρχών, όπως η απελευθέρωση πολιτικών κρατουμένων, η επιστροφή διαβατηρίων και κινήσεις για τη μεταρρύθμιση της εκλογικής νομοθεσίας και της νομοθεσίας περί τύπου. Το Συμβούλιο εξέφρασε την ικανοποίησή του για τη δημιουργίαπουργικής θέσης με συγκεκριμένη αρμοδιότητα τα ανθρώπινα δικαιώματα.

Τα ανθρώπινα δικαιώματα και οι δημοκρατικές αρχές αποτελούν επίσης θέματα της Διαδικασίας της Βαρκελώνης, στην οποία περιλαμβάνεται και η Τυνησία. Στα συμπεράσματα της πλέον πρόσφατης Υπουργικής Διάσκεψης στη Μασσαλία, το Νοέμβριο του 2000, προβλέπεται η διεύρυνση του πολιτικού διαλόγου μεταξύ της ΕΕ και των εταίρων της στα θέματα αυτά.

Η ΕΕ θα εξακολουθήσει να επωφελείται κάθε ευκαιρίας προκειμένου να εκφράζει τις ανησυχίες της για συγκεκριμένες παραβιάσεις των ανθρώπινων δικαιωμάτων και να τονίζει στις τυνησιακές αρχές την ανάγκη για αυστηρότερο και σθεναρότερο σεβασμό των ανθρωπίνων δικαιωμάτων και των δημοκρατικών αρχών.